平湖乐
平湖湖水清且涟，春风满路摇画船。弄珠楼头一凝眺，远山初月光娟娟。三月才过交四月，牡丹未谢啬薇发。黄鱼市上带冰来，绿笋园中和雨掘。二三朋好相提携，间来湖上酒具赍。笑攀垂柳衣黏絮，醉踏落花香作泥。风光如此良不恶，见惯司空浑淡漠。身在他乡忆故乡，今朝始识平湖乐。
主题：思乡
情感：愁绪、哀伤、想家